**TOOTE PÜSIANDMED**

|  |  |
| --- | --- |
| **Kood** | **Toote nimetus** |
| 248 12 12 00 0 | Turismiinfoteenused |
| **Kood** | **Tootegrupi nimetus** |
| 248 12 00 00 0 | Turismi arendamine |
| **Kood** | **Tootevaldkonna nimetus** |
| 248 00 00 00 0 | Ettevõtluskeskkond |
| **Ametiasutus** | **Tootevastutaja (ametikoht)** |
| Tallinna Ettevõtlusamet | Turismiosakonna turismiinfokeskuse juhtivspetsialist |
| **Toote eesmärk** |
| Pakkuda Tallinna külastajatele kvaliteetseid turismiinfoteenuseid. Tagada Tallinna külastajate varustamine kvaliteetse ja adekvaatse turismiinfoga, et suurendada Tallinna huviväärsuste külastusi, turismitoodete ja teenuste tarbimist, suurendades seeläbi külastajate rahulolu reisiga ning turismitulusid. |
| **Toote üldine kirjeldus** |
| Tallinna turismiinfokeskuses aktualiseeritakse, kogutakse ja süstematiseeritakse usaldusväärset ja erapooletut turismiinfot. Turismiinfo andmebaas on aluseks turundus- ja tootearendustrükistele ning Tallinna turismiveebile [www.tourism.tallinn.ee](http://www.tourism.tallinn.ee). Turismiinfokeskustes edastatakse turismiinfot suuliselt, telefoni, e-posti ja posti teel. Infopäringud hõlmavad järgmisi teemasid: majutusvõimalused, kultuurisündmused, vaatamisväärsused, ekskursioonid, transpordiühendused, toitlustus, kaubandus, vaba aja veetmise võimalused, spordiüritused, konverentsipidamise võimalused, atesteeritud giidid, Tallinna ümbruse vaatamisväärsused ning kogu Eestit puudutav üldinfo. Tallinna Turismiinfokeskuse peamised teeninduskeeled on eesti, vene, inglise, soome ja saksa keel, lisaks teenindatakse turiste itaalia keeles. Turismiinfokeskuses osutatakse külastajatele lisaks info jagamisele järgmisi teenuseid: *Tallinn Card*’i müük, meenete ja turismikirjanduse müük, giiditeenuste vahendamine, majutuskoha leidmisel abistamine. Samuti üüritakse turismiettevõtjatele reklaammaterjalide eksponeerimispindu eesmärgiga hõlbustada turisti jõudmist vajaliku teenuseni ning anda partneritele võimalus kvaliteetsete ja atraktiivsete turismitoodete tutvustamiseks ning sedakaudu tööhõive ja turismitulude suurendamiseks. Teenuste osutamine ning reklaammaterjalide eksponeerimine on külastajatele lisaväärtuseks ning suurendab samas ka linna omatulusid. Turismiinfokeskuse töötajad vahendavad Tallinna turismiinfot rahvusvahelistel messidel ning teabeüritustel. Lähtuvalt vajadustest ja võimalustest on Tallinna turismiinfokeskus külastajatele avatud 3205 tundi aastas. |
| **Toote kvaliteeti või kvantiteeti sätestavad õigusaktid ja standardid** |
| Riiklikud õigusaktid | Paragrahv |
| Turismiseadus [Link](https://www.riigiteataja.ee/akt/13309183?leiaKehtiv). |  |
| Linnavolikogu õigusaktid | Paragrahv |
| Tallinna arengukava 2014-2020, Tallinna Linnavolikogu 28.06.2013 määrus nr 29 [link](https://www.riigiteataja.ee/akt/425062013041);Tallinna Ettevõtlusameti põhimäärus, Tallinna Linnavolikogu 16.10.2008 määrus nr 33 [link](https://oigusaktid.tallinn.ee/?id=3001&aktid=112459)Tallinna Linnavalitsuse korraldus nr 2060-k, 28.12.2011 [Link](https://oigusaktid.tallinn.ee/?id=3001&aktid=122202&fd=1&leht=1&q_sort=elex_akt.akt_vkp) |  |
| **Toote sihtgrupi nimetus** | Tallinna külalised ja potentsiaalsed külalised, sise- ja välisturistid, Tallinna turismiettevõtjad, Eesti turismiinfokeskused |
| **Mõõdiku nimetus** |
| Turismiinfokeskuse poolt vastatud suulised ja kirjalikud infopäringud. |
| **Märkused, kommentaarid** |
|  |
| Ametiasutuse juht (nimi, allkiri) | Tootevastutaja (nimi, allkiri) | Kuupäev |
| Kairi Teniste | Katrin Steinmann | 14.08.2013 |